احمد آباد (بھارت)

احمد آباد، گجرات کا سب سے بڑا شہر اور ہندوستان کا ساتواں بڑا شہر ہے۔ دُنیا میں سب سے تیز رفتاری سے ترقی کرنے والا تیسرا شہر ہے۔ یہ شہر دریائے سابرمتی کے کنارے آباد ہے۔ احمد نامی چار بزرگوں نے سلطان احمد شاہ کے ایما پر اس کی بنیاد قائم کی۔ یہ شہر سوتی کپڑے کی مِلوں کی وجہ سے ہندوستان کا مانچسٹر کہلاتا تھا۔ لیکن اب سوتی کپڑے کی ساری ملیں بند ہو چکی ہیں۔ یہاں میونسپل کارپوریشن کے زیر اہتمام اُردو میڈیم اسکول کے 76 ابتدائی مدارس (پرائمری اسکول) ہیں۔ اس کی آبادی تقریباً 52 لاکھ ہے۔احمد آباد شہر احمد آباد ضلع کا صدرِ دفتر بھی ہے۔ اس شہر میں صوفیائے کرام کے مزارات اس کثرت سے ہیں کہ ملتان کی طرح اسے بھی مدینۃ الاولیا کے نام سے جانا جاتا ہے۔ اس شہر میں ہواؤں کے ساتھ کثرت سے گرد اُڑتی ہے، یہ دیکھ کر مغل شہنشاہ اکبر اعظم نے اسے گردآباد سے موسوم کیا تھا۔

یہ ریاست گجرات کا 1970 تک دار الحکومت بھی رہا جسے بعد میں گاندھی نگر منتقل کر دیا گیا۔ گاندھی نگر، شہر احمدآباد سے 32 کلومیٹر کے فاصلے پر واقع ہے۔ گجرات کی ریاستی اسمبلی گاندھی نگر ہی میں ہے۔
 مزید دیکھیے 
 فوزیہ رباب
 حوالہ جات 


زمرہ:1410ء کی دہائی میں آباد ہونے والے مقامات
زمرہ:1411ء کی تاسیسات
زمرہ:احمد آباد
زمرہ:ایشیا میں 1411ء کی تاسیسات
زمرہ:ایشیائی شہر
زمرہ:بھارت کے شہر
زمرہ:بھارت کے میٹروپولیٹن شہر
زمرہ:سابقہ ہندوستانی پایۂ تخت
زمرہ:ضلع احمد آباد (بھارت) کے شہر اور قصبے
زمرہ:گجرات (بھارت)
زمرہ:ہندوستان میں پندرہویں صدی کی تاسیسات
زمرہ:احمد آباد میں سیاحتی مقامات
زمرہ:ویکی ڈیٹا سے مختلف مختصر وضاحت
زمرہ:بھارت میں یونیورسٹی شہر
زمرہ:ملین آبادی کے شہر
زمرہ:ایشیا میں مقامات عالمی ثقافتی ورثہ
زمرہ:جغرافیہ گجرات